Gesellig Afrikaans: Afrikaans, ons taal » Ortografie van die onbepaalde lidwoord
Tuis » Taal » Afrikaans, ons taal » Ortografie van die onbepaalde lidwoord ('n of ’n)
Ortografie van die onbepaalde lidwoord [boodskap #123274] Di, 01 Januarie 2019 18:59
Mense gebruik verskillende variasies van die onbepaalde lidwoord ['n]. Dit is nou die afkappingsteken wat in die plek van "ee" in die Nederlandse woord "een" staan, dus afkappingsteken + n. Hier is 'n paar vorme wat ek in Afrikaanse tekste teëgekom het, met 'n aanbeveling langsaan (laat weet as u hiermee verskil).
Die gewone afkapteken/ apostroof: 'n
Die eenvoudigste en die maklikste om te tik omdat dit op 'n gewone sleutelbord voorkom. Die vorm lyk meestal redelik goed.
ASCII 146: ’n
Meer deftig en tipografies meer korrek. Dit is egter moeilik om te tik omdat die karakter nie op 'n normale sleutelbord voorkom nie. Op klein groottes lyk dit in elke geval presies soos die gewone afkapteken.
Unicode U+0149: ŉ
'n Enkele karakter; en dit lyk nogal reg ook!
Die karakter word egter uitgefaseer en moet dus liefs nie gebruik word nie. (details)
′n, `n, ‘n of die ergste n (sonder enige afkappingsteken).
Hierdie vorme moet vermy/ reggemaak word!
As ek 'n aanbeveling kan waag: Gebruik die eenvoudige afkapteken ('n) in alledaagse kommunikasie en gebruik die ASCII 146-karakter (’n) vir amptelike en formele tekste. Enige ander vorm moet liefs vermy word. Terloops, dieselfde geld vir enige ander woord met 'n afkappingsteken daarin, soos die negatiewe g'n en ander woorde.
Vorige onderwerp: Afrikaanse spraaksintese
Volgende onderwerp: Afrikaans word frequency
Tyd nou: Ma Jan 21 12:28:02 UTC 2019